44 1772. 



49. Anas Gambensis Linn. Var. /3. (*) 



Corpus magnitudine Anseris domestici. Rostruin 

 semicylindricum, rubicundum, tuberculatum. Caput rufum. 

 Collum, pectus, dorsumque grisea. Alae nigrae. Te- 

 ctrices cinereo-rufescentes, apice albo nigro - cincto. Sca- 

 pulares rufae. Abdomen crissumque alba. Rectrices 

 et uropygium nigra. 



In dorso, et in pectoris extremo quaedam plumae rufae. 

 Pedes rubicundi. 



Ab incolis Capitis bonae spei Belgis appellantur huius 

 speciei Anseres: montanae (Berg-Gansen), quod in montosis 

 locis nidos habeant. 



50. Anas montana F. (**) 



(Fig. picta Schumacher). 

 Mas et Feraina. 



Anas rufa, remigibus rectricibusque atris, capite griseo, 

 rostro pedibusque nigris. 



Habitat ad Caput bonae spei: in montibus nidum facit; 

 clangor altus, sonorus; incolis Belgis Berg-Eend. 



Corpus magnitudine A. Boschadis fere, mas caret pen- 

 na caudae recurva. Pennae omnes rufae. Caput griseo- 

 plumbeum. Remiges atro-virentes. Tectrices candidae 

 omnes, sub alis albae; pennae scapulares rufae totam fere 

 alam ita obtegunt ut pennae albac nullo modo in conspectum 

 veniant. Rectrices atrae. 



(*) Species ab Ansere gambensi toto coelo diversa. Nullam 

 inter aves Africae meridionalis novi, cui adsociari possit. Tamen 

 Asiaticam fuisse suspicor, quam auctor in Vivario capensi viderat, 

 Anserem cjgnoidem scilicet, coloniis Batavorum omnibus familiarem 

 et mira varietate prolificantem. 



(**) Anas cana Linn. Gm., ab Anale rutila et Kasarca Pall. 

 probe distinguenda. 



